Belo võib arvatavasti kinni siduda, aga ahv tuleb küll vagaseks teha, ta on sidumise jaoks liiga ohtlik, mõtlesin hajameelselt. "Odeol" võttis minu juhtimise all asendi, mis paigutas ta ühele sirgele Keskplaneedi "Suure Teega". Pisiasjade jaoks oli mul aega küllalt. Belo magab minu annusest vähemalt kolm tundi, tõsi, ahv on tema looming ja järelikult kurat tema uneaegasid teab. Ning viie tunni pärast oleme hüperruumis ja järgmise kümne tunni pärast Keskplaneedi orbiidil.